Okresná prokuratúra Rožňava 
Nám. 1. mája, 048 01 Rožňava 1

Sp. zn. : Pv 108/14/8808	Rožňava, 27.7.2015
EEČ : 2-67-173-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Rožňava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Rožňava zo dňa 28.3.2014, spisová značka Pv 108/14/8808, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v období od 13.05.2013 do 13.11.2013 v obci XXXXX, okres Rožňava, doma, v rodinnom dome č. 145, po tom, ako bol odpojený od odberu elektrickej energie, neoprávnene  odoberal elektrickú energiu takým spôsobom, že bez súhlasu Východoslovenskej distribučnej, a. s. XXXXX sa po odstránení plomby na elektromere pripojil ku svorkovnici elektromeru, čím spôsobil škodu Východoslovenskej distribučnej, a. s. XXXXX vo výške XXXXX €, 

Uznesením prokurátora Okresnej prokuratúry Rožňava zo dňa 28.3.2014, spisová značka Pv 108/14/8808, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry Rožňava, sp. zn. Pv 108/14/8808 zo dňa 28.03.2014, bolo podľa § 216 ods. 1 písm. a), b), c) Tr. por. podmienečne zastavené trestné stíhanie vedené proti obvinenému XXXXX za prečin krádeže podľa § 212 ods. 2 písm. e) Tr. zák., na tom skutkovom základe, že 
v období od 13.05.2013 do 13.11.2013 v obci XXXXX, okres Rožňava, doma, v rodinnom dome č. 145, po tom, ako bol odpojený od odberu elektrickej energie, neoprávnene  odoberal elektrickú energiu takým spôsobom, že bez súhlasu Východoslovenskej distribučnej, a. s. XXXXX sa po odstránení plomby na elektromere pripojil ku svorkovnici elektromeru, čím spôsobil škodu Východoslovenskej distribučnej, a. s. XXXXX vo výške XXXXX €. 
Podľa § 216 ods. 2 Tr. por. bola obvinenému určená skúšobná doba v trvaní 12 (dvanásť) mesiacov. 
Podľa § 216 ods. 3 Tr. por. bola obvinenému XXXXX uložená povinnosť, aby spôsobenú škodu vo výške XXXXX € v lehote skúšobnej doby poškodenej Východoslovenskej distribučnej, a. s. XXXXX, ul. XXXXX, IČO: XXXXX, uhradil.
Uznesenie o podmienečnom zastavení trestného stíhania nadobudlo právoplatnosť dňa 26.04.2014, skúšobná doba teda uplynula dňa 26.04.2015. 
Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje.
Preskúmaním príslušného spisového materiálu, došlých správ z Obecného úradu v XXXXX, Mestského úradu v XXXXX a Obvodného oddelenia PZ SR v XXXXX, som zistil, že obvinený v skúšobnej dobe viedol riadny život, nedopustil sa trestného činu, ani priestupku. Toho času nie je proti nemu vedené žiadne trestné stíhanie, po 28.03.2014 v registri trestov iný záznam nemá. Zo správy Východoslovenskej distribučnej, a. s. XXXXX, sp. zn. XXXXX zo dňa 30.06.2015, vyplynulo, že obvinený XXXXX spôsobenú škodu vo výške XXXXX €, prostredníctvom jednotlivých splátok, uhradil. 
Z vyššie uvedených skutočností vyplýva, že obvinený v skúšobnej dobe podmienečného zastavenia trestného stíhania splnil podmienky uvedené v ustanovení § 217 ods. 1 Tr. por., a preto bolo potrebné rozhodnúť tak, ako je to uvedené vo výrokovej časti tohto uznesenia. 
	V zmysle § 217 ods. 4 Tr. por. právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ondrej Orosz
prokurátor